Lorakss
"Lorakss" (angļu: The Lorax) ir 2012. gada ASV muzikāla animācijas filma, kas balstīta uz doktora Seusa tāda paša nosaukuma bērnu grāmatu. Filmas režisori ir Kriss Renods un Kails Balda. Galvenās lomas ierunājuši Denijs DeVito, Eds Helmss, Zaks Efrons, Teilora Svifta, Robs Rigls, Dženija Sleita un Betija Vaita. Filmas pirmizrāde notika 2012. gada 2. martā. 12 gadus vecais Teds Viginss meklē kādu lietu, ar kuras palīdzību iekarot savas sapņu meitenes sirdi. Lai to atrastu, Tedam jāatklāj stāsts par Loraksu, kašķīgu, tomēr apburošu būtni, kas cīnās, lai aizsargātu savu pasauli.